
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Δεκεμβρίου 2016 


ΤΕΥΧΟΣ ΤΡΙΤΟ 


Αρ 


. Φύλλου 1258 


ΠΕΡΙΕΧΟΜΕΝΑ 

1 Υπουργείο Παιδείας Έρευνας και Θρησκευμάτων 

2 Οργανισμοί - Λοιποί Φορείς 


1 ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Αριθμ. Φ16/203760/Ζ2 

Έγκριση προκήρυξης μίας (01) θέσης καθηγητή 
(πρώτης βαθμίδας) τουΤ.Ε.Ι. Ηπείρου. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 15,16 και 17 του Ν. 1404/1983 (ΦΕΚ 
ΑΊ 73/24-11-1983), όπως αντικαταστάθηκαν μετά άρθρα 
2, 3 και 4Α' του Ν. 2916/2001 (ΦΕΚ ΑΊ 14/11-06-2001) 
αντίστοιχα, συμπληρώθηκαν και τροποποιήθηκαν με το 
άρθρο 3 του Ν. 3027/2002 (ΦΕΚ Α' 152/28-06-2002), το 
άρθρο 8 του Ν. 3404/2005 (ΦΕΚ Α' 260/17-10-2005) και 
το άρθρο 20 του Ν. 3749/2009 (ΦΕΚ ΑΊ 56/04-09-2009). 

β) του Ν. 2431/1996 (ΦΕΚ ΑΊ 75/30-07-1996) «Διορι¬ 
σμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση». 

γ) του άρθρου 11 του Ν. 3833/2010 (ΦΕΚ Α'40/15-03- 
2010) «Προστασία της εθνικής οικονομίας - Επείγοντα 
μέτρα για την αντιμετώπιση της δημοσιονομικής κρίσης» 
όπως ισχύει. 

δ) των άρθρων 9, 19 και των παρ.3, 4, 5Α' και όγ'του 
άρθρου 78 του Ν. 4009/2011 (ΦΕΚ ΑΊ 95/06-09-2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
Ιδρυμάτων» όπως τροποποιήθηκαν και ισχύουν. 

ε) των παρ.2 και 6 του άρθρου 5 του Ν. 4076/2012 
(ΦΕΚ Α' 159/10-08-2012) «Ρυθμίσεις θεμάτων Ανώτατης 
Εκπαίδευσης Ιδρυμάτων και άλλες διατάξεις». 

στ) της παρ. 13 του άρθρου 34 και των άρθρων 48 
και 50 του Ν. 4115/2013 (ΦΕΚ Α'24/30-01 -2013) «Οργά¬ 
νωση και λειτουργία ιδρύματος Νεολαίας και Δια Βίου 
Μάθησης και Εθνικού Οργανισμού Πιστοποίησης Προ¬ 
σόντων και Επαγγελματικού Προσανατολισμού και άλλες 
διατάξεις». 


ζ) του άρθρου 70 του Ν. 4386/2016 (ΦΕΚ Α'83/ 
11-05-2016) «Ρυθμίσεις για την έρευνα και άλλες δια¬ 
τάξεις» και του άρθρου τέταρτου «Ρυθμίσεις θεμάτων 
προκηρύξεων και εκλογής Καθηγητών των Α.Ε.Ι.» του 
Ν. 4405 (ΦΕΚ Α' 129/13-07-2016). 

η) του Π.δ. 134/1999 (ΦΕΚ Α'83/11 -05-2016) «Διορι¬ 
σμός ή πρόσληψη πολιτών της Ευρωπαϊκής Ένωσης στα 
Ανώτατα Εκπαιδευτικά Ιδρύματα,Τεχνολογικά Εκπαιδευ¬ 
τικά Ιδρύματα και λοιπά Νομικά Πρόσωπα Δημοσίου Δι¬ 
καίου και Δημόσιες Υπηρεσίες του χώρου Τριτοβάθμιας 
Εκπαίδευσης αρμοδιότητας του ΥΠΕΠΘ». 

θ) του Π.δ. 63/2005 (ΦΕΚ Α'98/22-04-2005) «Κωδικο¬ 
ποίηση της νομοθεσίας για την Κυβέρνηση και τα κυ¬ 
βερνητικά όργανα». 

ι) του Π.δ. 84/2013 (ΦΕΚ 124/τ. Α') «Μετονομασία 
Σχολής-Μετονομασία Τμήματος-Συγχώνευση Τμημά- 
των-Κατάργηση Παραρτημάτων και Τμημάτων - Ίδρυ¬ 
ση Σχολής - Συγκρότηση Σχολών του Τ.Ε.Ι. Ηπείρου» 
όπως τροποποιήθηκε με την παρ.6 του άρθρου 6 του 
Ν. 4218/2013(ΦΕΚ 268/τ. Α72013). 

ια) του Π.δ. 114/2014 (ΦΕΚ ΑΊ 81/29-08-2014) «Οργα¬ 
νισμός Υπουργείου Παιδείας και Θρησκευμάτων». 

ιβ) του Π.δ. 70/2015 (ΦΕΚ ΑΊ 14/22-09-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

ιγ) του Π.δ. 123/2016 (ΦΕΚ Α'208/04-11-2016) «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 

Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων.». 

ιδ) του Π.δ. 124/2016 (ΦΕΚ Α'209/05-11-2016) «Απο¬ 
δοχή παραίτησης Υπουργών, Αναπληρωτών Υπουργών 
και Υφυπουργών.». 

ιε) του Π.δ. 125/2016 (ΦΕΚ Α'210/05-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

ιστ) της υπ'αριθ. 182109/Γ 1 απόφασης του Πρωθυ¬ 
πουργού και του Υπουργού Παιδείας, Έρευνας και Θρη¬ 
σκευμάτων (ΦΕΚ Υ.Ο.Δ.Δ. 823/17-11-2015) «Αποδοχή 
παραίτησης του Γενικού Γραμματέα του Υπουργείου 
Παιδείας, Έρευνας και Θρησκευμάτων και διορισμός του 
Γενικού Γραμματέα του Υπουργείου Παιδείας, Έρευνας 
και Θρησκευμάτων». 

2. Την υπ'αριθ. Φ.122.1/88/119483/Ζ2/20-07-2016 
(ΑΔΑ: 7Α0Λ4653ΠΣ-2Ι3) διευκρινιστική εγκύκλιο της 
Υπηρεσίας μας με θέμα: «Οδηγίες εφαρμογήςτου Ν. 4369 
(Α'27), του Ν. 4386/2016 (Α'83) και του Ν. 4405/2016 
(ΑΊ29)». 

3. Τη με αριθ. Φ.122.1/1137/145793/Β2/09-10-2013 
(ΦΕΚ 2619/τ. Β') κοινή υπουργική απόφαση που επα¬ 
νήλθε σε ισχύ με τις διατάξεις της παρ.7 του τετάρτου 
άρθρου του Ν. 4405 (ΦΕΚ Α' 129/13-07-2016) και μέχρι 
την έκδοση της προβλεπόμενης στην παρ.7 του άρθρου 
19 του Ν. 4009/2011 υπουργικής απόφασης. 

4. Τις με αριθ. Φ11/196295/Ε5/20-12-2013 και 
Φ. 122.1 /212/27086/Β2/25-02-2014 εγκυκλίους του 
ΥΠ.Π.Ε.Θ. αναφορικά με την εφαρμογή του πληροφο¬ 
ριακού συστήματος ΑΠΕΛΛΑ. 

5. Το υπ'αριθ. ΔΙΠΠ/Φ.ΕΠ.11/85/8044/06-05-2011 έγ¬ 
γραφο του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης με θέμα: «Προκηρύξεις 
εξέλιξης μελών ΔΕΠ Πανεπιστημίων, ΕΠ ΤΕΙ και ΑΣΠΑΙΤΕ». 

6. Την υπ' αριθ. Φ.4/1402/5-3-2012 απόφαση της Συνέ¬ 
λευσης του Τ.Ε.Ι. Ηπείρου (ΦΕΚΒ'701/12-3-2012). 

7. Το υπ'αριθ. Φ.4/4615/11 -10-2016 έγγραφο του Τ.Ε.Ι. 
Ηπείρου. 

8. Το γεγονός ότι υπάρχουν κενές οργανικές θέσεις, 
αποφασίζουμε: 

Εγκρίνουμε την προκήρυξη μίας (01) θέσης καθηγητή 
του Τ.Ε.Ι. Ηπείρου ως εξής: 

ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Τμήμα Νοσηλευτικής 

Μιας (01) θέσης καθηγητή (πρώτης βαθμίδας) με γνω¬ 
στικό αντικείμενο «Ψυχολογία Ασθενών και Νοσηλευ¬ 
τική». 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ 

ΥΠΟΨΗΦΙΟΤΗΤΑΣ 

(Γιΐΐρ5://3ρθΙΐ3.ιτιίηθάυ.9θν.9Γ/) 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 


6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κτλ.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. 

Προκειμένου για πολίτες κρατών - μελών της Ευρω¬ 
παϊκής Ένωσης, πιστοποιητικό της αρμόδιας αρχής του 
κράτους την ιθαγένεια του οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολο¬ 
γικού Γραφείου από το οποίο να προκύπτει ότι ο ενδι¬ 
αφερόμενος δεν έχει στρατολογική ή χρηματική υπο¬ 
χρέωση και το οποίο θα αναζητηθεί αυτεπάγγελτα από 
την Υπηρεσία πριν από την ορκωμοσία, σύμφωνα με 
την με αριθ. ΔΙΑΔΠ/Α/16425/25-6-2007(ΦΕΚ ΒΊ055/ 
27-06-2007) κοινή υπουργική απόφαση. Με υπεύθυνη 
δήλωση του Ν. 1599/1986 οι υποψήφιοι που δεν έχουν 
εκπληρώσει τις στρατιωτικές τους υποχρεώσεις ή δεν 
έχουν απαλλαγεί νόμιμα από αυτές κατά το χρόνο υπο¬ 
βολής της υποψηφιότητάς τους, δεσμεύονται ότι θα προ¬ 
σκομίσουν τα σχετικά δικαιολογητικά πριν την έκδοση 
της πράξης διορισμού τους. Το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες κράτους - μέλους της Ευρωπαϊκής Ένωσης, για 
τους οποίους δεν προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθ. 
ΔΙΑΔΠ/Α/22863/16-10-2006 (ΦΕΚ ΒΊ 551/23-10-2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του Ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 12 
θα κατατεθούν από τους υποψηφίους οι οποίοι θα εκλε¬ 
γούν σε θέσεις Ε.Π. κατά την ημέρα της ορκωμοσίας τους. 

Όλα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης Α', 
της παρ.2 του άρθρου 1 του Ν. 4250/2014 (ΦΕΚ Α'74/ 
26-03-2014) ή ακριβή αντίγραφά τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: α) 
αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 

συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών του Εκλεκτορικού Σώμα¬ 
τος και της τριμελούς εισηγητικής επιτροπής καθ'όλη τη 
διάρκεια της διαδικασίας επιλογής. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειαςΔ' επιπέδου από το Κέντρο Ελληνικής γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της Ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής ή 
εξέλιξης (αφού αυτοί έχουν προηγουμένως εγγράφει στο 
ηλεκτρονικό σύστημα ΑΠΕΛΛΑ), μαζί με όλα τα αναγκαία 
για την κρίση δικαιολογητικά. 

Δικαιολογητικά που έχουν ήδη καταχωρίσει οι υποψή¬ 
φιοι κατά την εγγραφή τους στο γενικό μητρώο και δε 
χρήζουν επικαιροποίησης, εξαιρούνται από την εκ νέου 
ηλεκτρονική υποβολή. 

Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας, επιτρέπεται μόνο αν πρόκειται για δια- 
σαφηνιστικά στοιχεία που ζητήθηκαν συμπληρωματικά 
από τα μέλη του Εκλεκτορικού Σώματος και της ειση¬ 
γητικής επιτροπής και αφορούν σε δικαιολογητικά που 
κατατέθηκαν εμπρόθεσμα. 

Η προκαλούμενη δαπάνη θα καλυφθεί από πιστώσεις 
του Υπουργείου Οικονομικών (ειδ. Φορέα 23-200 ΚΑΕ 
5113). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Νοεμβρίου 2016 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


2 ΟΡΓΑΝΙΣΜΟΙ-ΛΟΙΠΟΙ ΦΟΡΕΙΣ 

Αριθμ. 26798 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

Προκήρυξη θέσης καθηγητή του Τμήματος Φιλο¬ 
λογίας του Αριστοτελείου Πανεπιστημίου Θεσσα¬ 
λονίκης στη βαθμίδα του επίκουρου καθηγητή 
με γνωστικό αντικείμενο «Αρχαία Ελληνική Φι¬ 
λολογία και έμφαση στην Αρχαία Ελληνική Τρα¬ 
γωδία». 

Η Γ.Σ.Ε.Σ. του Τμήματος Φιλολογίας του Αριστοτελεί- 
ου Πανεπιστημίου Θεσσαλονίκης στη συνεδρίαση της 


αριθμ. 194/27-6-2016, λαμβάνοντας υπόψη την από 
10-5-2016 αίτηση εξέλιξης λέκτορα με θητεία και σύμ¬ 
φωνα με τις διατάξεις: 

1) των παρ. 3 του άρθρου 77 του Ν. 4009/2011 (195 Α), 
5β του άρ. 77 του Ν. 4009/2011 (195 Α) όπως τροποποι¬ 
ήθηκε με την παρ. 5β του άρθρου 5 του Ν. 4076/2012 
(159 Α) και την παρ. 3 του άρθρου 34 του Ν. 4115/2013 
(24 Α') 

2) της παρ. 1 και 2 του άρθρου 17 του Ν. 4009/2011 
(195 Α'), όπως τροποποιήθηκε με την παρ. 15 του άρ¬ 
θρου 34 του Ν. 4115/2013 (24 Α) και της παρ. 2 του άρ¬ 
θρου 18 του Ν. 4009/2011 (195 Α). 

3) της παρ. 5 του άρθρου 18 και της παρ.7 του άρθρου 
77 του Ν. 4009/2011 (195 Α'). 

4) της παρ. 22α του άρθρου 80 του Ν. 4009/2011 
(195 Α'). 

5) των άρθρων 21 και 23 του Ν. 3549/2007 (69 Α') 

6) της παρ. 3 (του άρθρου 14 του Ν. 1268/1982 (87 Α'). 

7) της παρ. 5α του άρθρου 14 του Ν. 1268/1982 (87 
Α'), όπως αντικαταστάθηκε τελικώς με την παρ. 3 του 
άρθρου 4 του Ν. 2517/1997 (160 Α'). 

8) του Π.δ. 134/1999 (132Α'). 

9) των ερμηνευτικών εγκυκλίων αριθμ. Φ.122.1/350/ 
141732/Β2/9-12-2011 (ανακοινοποιημένη στο ορθό στις 
20-12-2011), Φ.122.1 /58/22996/Β2/5-3-2012 του Υπουρ¬ 
γείου Παιδείας, Δια Βίου Μάθησης και Θρησκευμάτων 
και Φ.122,1/88/119483/Ζ2/20-7-2016. 

10) την αριθμ. Φ.122.1/1137/145793/Β2/9-10-2013 
(2619 Β) κοινή υπουργική απόφαση με θέμα «Ανάπτυ¬ 
ξη και λειτουργία ηλεκτρονικού συστήματος ολοκλη¬ 
ρωμένης διαχείρισης διαδικασιών εκλογής και εξέλιξης 
καθηγητών καθώς και κατάρτισης και τήρησης μητρώων 
εσωτερικών και εξωτερικών μελών» 

11) την αριθμ. Φ.11/196295/Ε5/20-12-2013 εγκύκλιο 
του Υπουργείου Παιδείας και Θρησκευμάτων σχετικά 
με την εφαρμογή του πληροφοριακού συστήματος 
«ΑΠΕΛΛΑ». 

12) της παρ. 4 του άρθρου 70 του Ν. 4386/2016, όπως 
αντικαταστάθηκαν από την παρ. 7 του άρθρου τέταρτου 
του Ν. 4405/2016 

Αποφάσισε την προκήρυξη (ανοικτή προκήρυξη) για 
την πλήρωση μίας (1) θέσης καθηγητή, ως εξής: 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΣΧΟΛΗ ΦΙΛΟΣΟΦΙΚΗ 

ΤΜΗΜΑ ΦΙΛΟΛΟΓΙΑΣ 

ΤΟΜΕΑΣ ΚΛΑΣΙΚΩΝ ΣΠΟΥΔΩΝ 

Μία (1) θέση καθηγητή στη βαθμίδα του επίκουρου 
καθηγητή με γνωστικό αντικείμενο «Αρχαία Ελληνική 
Φιλολογία και έμφαση στην Αρχαία Ελληνική Τραγωδία». 

Συνοπτική περιγραφή του γνωστικού αντικειμένου: 

Η Αρχαία Ελληνική Φιλολογία έχει ως αντικείμενο της 
την έρευνα και τη μελέτη των έργων που συγκροτούν 
την Αρχαία Ελληνική Γραμματεία, δηλαδή των γραπτών 
φιλολογικών μνημείων του ελληνικού κόσμου από την 
αρχαϊκή εποχή έως και το τέλος της ύστερης αρχαιότη¬ 
τας. Στα κείμενα αυτά περιλαμβάνονται τόσο τα ποιητικά 
όσο και τα πεζογραφικά λογοτεχνικά είδη, καθώς και οι 
βοηθητικές επιστήμες που τα καθιστούν προσβάσιμα, 
όπως είναι η Παλαιογραφία, η Παπυρολογία και η Επι- 

γραφική. Επιπλέον μελετάται η επιβίωση των αρχαίων 
κειμένων διαχρονικά μέχρι τη σύγχρονη εποχή, καθώς 
και η θεωρία και πράξη της μεταφοράς των κειμένων 
αυτών σε νεότερες γλώσσες. 

Η υπό προκήρυξη θέση εντάσσεται στο γνωστικό 
αντικείμενο του Τομέα, καλύπτει έναν πλήρη κλάδο της 
επιστήμης και συγκεκριμένα ένα τουλάχιστον εξαμηνι¬ 
αίο μάθημα. 

Καλούνται οι ενδιαφερόμενοι να υποβάλουν ηλεκτρο¬ 
νικά την αίτηση υποψηφιότητας μαζί με όλα τα αναγκαία 
για κρίση δικαιολογητικά στο Πληροφοριακό Σύστημα 
«ΑΠΕΛΛΑ» στη δίμηνη αποκλειστική προθεσμία, την 
έναρξη και τη λήξη της οποίας θα ορίσει ο υπεύθυνος 
του ιδρύματος ύστερα από τη δημοσίευση της σχετικής 
προκήρυξης στην ΕτΚ και την ανάρτηση της στο Πληρο¬ 
φοριακό Σύστημα και η οποία θα αναφέρεται στο έγγρα¬ 
φο της ανακοίνωσης της δημοσίευσηςτης Προκήρυξης 
αυτής στον Ημερήσιο Τύπο. 

Ειδικότερα: 

■ Οι ενδιαφερόμενοι που επιθυμούν να υποβάλουν 
αίτηση υποψηφιότητας σε θέση εκλογής πρέπει να δη¬ 
μιουργήσουν λογαριασμό στο Πληροφοριακό Σύστημα 
«ΑΠΕΛΛΑ», συμπληρώνοντας τα στοιχεία του «προφίλ» 
τους και καταχωρίζοντας στο Πληροφοριακό Σύστημα: 
- Αντίγραφο δελτίου αστυνομικής ταυτότητας ή διαβα¬ 
τηρίου 

- βεβαίωση στρατιωτικής θητείας ή υπεύθυνη δήλωση 
του Ν. 1599/1986 ότι δεσμεύονται ότι θα έχουν εκπλη¬ 
ρώσει τις στρατιωτικές τους υποχρεώσεις ή θα έχουν 
απαλλαγεί νόμιμα από αυτές πριν από την έκδοση της 
Πρυτανικής Πράξης διορισμού τους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους-μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού 

- βεβαίωση συμμετοχής 

Επιπλέον πρέπει να καταχωρήσουν: 

1. Αντίγραφο των πτυχίων και των τίτλων σπουδών 
τους. 

Αν οι τίτλοι σπουδών έχουν χορηγηθεί από Α.Ε.Ι. εξω¬ 
τερικού θα πρέπει να φέρουν τις νόμιμες θεωρήσεις και 
να συνοδεύονται από επίσημες μεταφράσεις, καθώς και 
από την απόφαση ισοτιμίας ή αντίγραφο της αίτησης 
για αναγνώριση της ισοτιμίας, η οποία θα πρέπει να έχει 
κατατεθεί πριν τη λήψη της σχετικής απόφασης εκλογής 

2. Βιογραφικό σημείωμα 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα 

4. Διδακτορική Διατριβή και άλλα επιστημονικά δη¬ 
μοσιεύματα 


Τα ανωτέρω των περιπτώσεων 2,3,4 υποβάλλονται 
και σε ένα (1) αντίτυπο σε έντυπη μορφή, το οποίο θα 
βρίσκεται στη Γραμματεία του Τμήματος Φιλολογίας, 
στη διάθεση όλων των μελών της Επιτροπής Επιλογής 
ή Εξέλιξης και των Αξιολογητών του άρθρου 19 του 
Ν. 4009/2011. 

5. Γνωματεύσεις (α) παθολόγου ή γενικού ιατρού και 
(β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων προκειμένου να 
ασκήσουν τα καθήκοντα της αντίστοιχης θέσης, θα κα¬ 
τατεθούν από τους υποψήφιους οι οποίοι θα εκλεγούν 
σε θέση καθηγητή πριν από την έκδοση της Πρυτανικής 
Πράξης διορισμού τους. 

■ Οι ενδιαφερόμενοι που επιθυμούν να υποβάλουν 
αίτηση υποψηφιότητας σε θέση εξέλιξης, καταχωρίζουν 
τα αναγκαία για την κρίση δικαιολογητικά εξαιρουμένων 
όσων ήδη έχουν καταχωρήσει κατά την εγγραφή τους 
στο Γενικό Μητρώο του Πληροφοριακού Συστήματος, 
καθώς και όσων δεν χρήζουν επικαιροποίησης. 

• Το Πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της Πρυτανικής Πράξης διορισμού. Προκειμένου για πο¬ 
λίτες κρατών-μελών της Ευρωπαϊκής Ένωσης, υποβάλ¬ 
λεται πιστοποιητικό της αρμόδιας αρχής του κράτους, 
την ιθαγένεια του οποίου έχει ο υποψήφιος. 

•Το αντίγραφο Ποινικού Μητρώου δικαστικής χρήσης 
θα αναζητηθεί αυτεπαγγέλτως από την υπηρεσία που θα 
προβεί στην έκδοση της Πρυτανικής Πράξης διορισμού. 

Οι πολίτες κράτους-μέλους της Ευρωπαϊκής Ένωσης 
οφείλουν να υποβάλουν, εκτός των πιο πάνω δικαιο- 
λογητικών και πτυχίο ή μεταπτυχιακό τίτλο σπουδών 
Ελληνικού Α.Ε.Ι. ή απολυτήριο Ελληνικού Λυκείου ή εξα¬ 
τάξιου Γυμνασίου ή πιστοποιητικό ελληνομάθειας Γ1 επι¬ 
πέδου από το Κέντρο Ελληνικής Γλώσσας, από το οποίο 
θα αποδεικνύεται η πλήρης γνώση και άνετη χρήση της 
Ελληνικής γλώσσας. 

Ο υποψήφιος που θα επιλεγεί για τη θέση υποχρεούται 
να καταθέσει στη Γραμματεία του Τμήματος τα πρωτότυ¬ 
πα έγγραφα-δικαιολογητικά του φακέλου του. 

Η προκαλούμενη δαπάνη, της οποίας το ύψος δεν μπο¬ 
ρεί να προσδιοριστεί, θα καλυφθεί από τις πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 25 Αυγούστου 2016 
Ο Πρύτανης 
ΠΕΡΙΚΛΗΣ ΜΗΤΚΑΣ 

